Sähkökiukaan valinnassa kannattaa kiinnittää huomiota ulkonäön ja tehon lisäksi myös kiukaan ohjauslaitteisiin ja käyttömukavuuteen. Harvian mallistossa käytetään kolmea ohjaustapaa:
Kiinteät käyttökytkimet
Ulkoinen, digitaalinen ohjauspaneeli
Ulkoinen, kiukaan tehonsyötöstä huolehtiva ohjauskeskus
Kiinteät, mekaaniset käyttökytkimet sijaitsevat kiukaan kyljessä, päällä tai alaosassa. Jos haluat välttyä kumartelulta tai lauderatkaisu estää pääsyn kiukaan vierelle, voit valita ulkoisella ohjauspaneelilla tai ohjauskeskuksella käytettävän kiuasmallin. Ulkoisen ohjauspaneelin voit asentaa esimerkiksi pukuhuoneeseen – siitä näet myös saunan lämpötilan. Ulkoiset ohjauskeskukset ovat välttämättömiä laitos- ja yhteisökäytössä suurten kiukaiden kumppaneina, mutta ne soveltuvat hyvin myös kotikäyttöön (keskustele ensin sähköasentajan kanssa).